CELEX: E2020J0009
Language: ro
Date: 2021-07-15 00:00:00
Title: Hotărârea Curții din 15 iulie 2021 în cauza E-9/20 Autoritatea AELS de Supraveghere/Regatul Norvegiei (Libera circulație a lucrătorilor – Libertatea de stabilire – Regulamentul (UE) nr. 492/2011– Cerința combinată de reședință și cetățenie pentru administratorii delegați – Director general – Membri ai consiliului de administrație – Coerență) 2021/C 426/08

21.10.2021   
            
            
               RO
            
            
               Jurnalul Oficial al Uniunii Europene
            
            
               C 426/11
            
         
      HOTĂRÂREA CURȚII
      din 15 iulie 2021
      în cauza E-9/20
      Autoritatea AELS de Supraveghere/Regatul Norvegiei
      
         
            (Libera circulație a lucrătorilor – Libertatea de stabilire – Regulamentul (UE) nr. 492/2011– Cerința combinată de reședință și cetățenie pentru administratorii delegați – Director general – Membri ai consiliului de administrație – Coerență)
         
      
      (2021/C 426/08)
      În cauza E-9/20, Autoritatea AELS de Supraveghere/Regatul Norvegiei – CERERE de constatare a faptului că, prin menținerea în vigoare a mai multor cerințe legate de cetățenie și reședință prevăzute de dreptul comercial norvegian cu privire la persoanele care ocupă anumite roluri de conducere în companiile înregistrate și înființate în Norvegia, Regatul Norvegiei nu și-a îndeplinit obligațiile în temeiul articolelor 31 și 28 din Acordul privind Spațiul Economic European, precum și al articolului (1) alineatul (1) din Regulamentul nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii, Curtea formată din Páll Hreinsson, președinte, Per Christiansen și Bernd Hammermann (judecător raportor), judecători, a pronunțat, la 15 iulie 2021, o hotărâre al cărei dispozitiv prevede următoarele:
      
                  1.
               
               
                  prin menținerea în vigoare a secțiunilor 6-11 (1) și 6-36 (2) din Legea privind societățile pe acțiuni, a secțiunii 6-11 (1) din Legea privind societățile cu răspundere limitată și a secțiunilor 7-5 și 8-4 (5) din Legea privind societățile financiare, Regatul Norvegiei nu și-a îndeplinit obligațiile care îi revin în temeiul articolului 31 din Acordul privind SEE;
               
            
                  2.
               
               
                  respinge în rest cererea;
               
            
                  3.
               
               
                  obligă fiecare parte să își suporte propriile cheltuieli de judecată.